Maribel Codina, Isabel Morant i Agustina Pérez seran reconegudes aquest any a la setena edició de l'Homenatge a les dones
14 febrer 2023

## Maribel Codina, Isabel Morant i Agustina Pérez seran reconegudes aquest any a la setena edició de l'Homenatge a les dones14 febrer 2023Última actualització: 14 febrer 2023

![](../gestion/img/71e86cb82f1bc285f71870117bb961b6282dc6a789ccc6e82bfe788f0016042b.jpg)  
  

La regidora Liduvina Gil ha comparegut en roda de premsa per anunciar els noms de les tres dones que més puntuació van tenir durant l'últim Consell de la Dona celebrat el 31 de gener passat per ser reconegudes a l'Homenatge a les Dones d'aquest any.

En primer lloc, Gil ha disculpat l'absència de la regidora d'Igualtat, diversitat i Polítiques Inclusives per un tema de salut. L'edil ha explicat que van ser sis les candidatures que es van sotmetre a vot. "_Totes són referents a la nostra ciutat, però només 3 són designades cada any a la programació amb motiu del Dia Internacional de les Dones que se celebra el dia 8 de març_" i ha afegit que "_el 8 de març continua sent una referència i una data importantíssima. Cal recordar tristament que encara es commemora perquè, malgrat tot, continua existint una important desigualtat entre homes i dones i que mes rere mes continuen augmentant el nombre de dones assassinades o maltractades per homes i aspectes com la bretxa salarial són un fet diari_".

Així doncs, aquest any seran reconegudes Maribel Codina Tomás, actualment presidenta de l'AECC; Isabel Morant Deusa, Doctora en Geografia i Història a la Universitat de València; i Agustina Pérez López Llicenciada en Filologia Romànica per la Universitat de Salamanca.

Totes tres rebran el dia pròxim 4 de març a les 19 hores al Teatre Serrano el seu merescut homenatge en un teatre que tornarà a quedar petit per reconéixer la tasca de la dona a la societat gandienca.

[Twittear](https://twitter.com/share)